Anexa la HCL nr._________/__________

MUNICIPIUL TIMIŞOARA               		S.C. HORTICULTURA S.A.                                
				


CONTRACT DE CONCESIUNE
de servicii având ca obiect prestarea de servicii şi activităţi necesare exploatării şi întreţinerii cimitirelor umane situate în Calea Șagului și Str. Rusu Șirianu din Municipiul Timişoara
NR..  …………/………
Capitolul  I:   PĂRŢILE  CONTRACTANTE
Art.1 Între:
             A. MUNICIPIUL TIMIŞOARA, prin Primar DOMINIC FRITZ, cu sediul in Timişoara, bv. C.D. Loga nr.1, tel. 0256-408.300, fax 0256-490.635, cod fiscal 32937000 cont nr. RO17TREZ621502205X020362, deschis la Trezoreria MunicipiuluiTimişoara, în calitate de CONCEDENT pe de o parte
şi
B. Societatea Comercială HORTICULTURA S.A., cu sediul in Timișoara, str. Emanuil Ungureanu, nr.5, tel/fax nr. 0256/498667, adresă email: contact@horticultura.ro, înregistrată la Oficiul Registrului Comerţului sub nr. J35/939/1991, C.U.I. RO1816890, cont nr. RO16BTRLRONCRT0460505802 deschis la Banca Transilvania Timisoara reprezentat prin  D-nul. RUSU DAN LUCIAN funcţia Director General, în calitate de CONCESIONAR, pe de altă parte.

Capitolul  II:   OBIECTUL CONTRACTULUI
Art.2 Obiectul contractului îl constituie prestarea de servicii şi activităţi necesare exploatării si întreţinerii cimitirului public uman din Calea Șagului și Cimitirul Str. Rusu Șirianu situate în Timișora str. Calea Șagului și Str. Rusu Șirianu, în conformitate cu Caietul de sarcini si Regulamentul de Serviciu, care fac parte integrantă din prezentul contract.
Art.3 În derularea contractului de concesiune concesionarul va utiliza următoarele categorii de bunuri:
3.1. bunuri de retur care revin de plin drept, gratuit şi liber de orice sarcini concedentului, la expirarea contractului de concesiune. Sunt bunuri de retur bunurile care au făcut obiectul concesiunii, precum şi cele care au rezultat în urma investiţiilor realizate;
3.2. bunurile proprii care la expirarea contractului de concesiune, rămân în proprietatea concesionarului. Sunt bunuri proprii bunurile care au aparţinut concesionarului şi au fost folosite de către acesta pe toată durata concesiunii.
Capitolul  III:   DURATA CONTRACTULUI
Art.4 Durata prezentului contract este de 5 (cinci) ani, începând cu data de ……….şi sfârşind cu data de ………            
Capitolul IV:   CLAUZE FINANCIARE
PREŢUL CONCESIUNII (REDEVENŢA)
	Art.5 (1) Concesionarul va plăti o redevenţă anuală de 150.400 lei/an, la care se adaugă TVA, de la data semnării contractului.
Redevența anuală pe care societatea o va achita Municipiului Timișoara este de: 150.400  lei/an  fără T.V.A.
(2) Acestei valori i se va aplica o indexare la începutul fiecarui an calendaristic, reprezentând rata inflaţiei, conform datelor furnizate de către Institutul Naţional de Statistică.
Art. 6. Plata redeventei
6.1. Plata redevenţei se va face în contul nr. RO17TREZ621502205X020362  deschis la Trezoreria Timișoara. Plata redevenţei se face în 2 rate anuale egale în contul nr. RO17TREZ621502205X020362 deschis la Trezoreria Municipiului Timişoara pe numele concesionarului sau prin casieria Direcţiei Fiscale a Municipiului Timişoara. 
Termenele scadente pentru plata redevenţei sunt:
(1) Termenul scadent pentru plata primei rate a redevenţei este 31 martie aferent lunilor ianuarie-iunie, respectiv 30 septembrie, aferent lunilor iulie-decembrie. 
(2) În situaţia în care contractul urmează a se executa după data primei scadenţe, adică 31 martie, sau cu cel mult 30 de zile înainte de împlinirea acestuia, termenul de plată scadent al primei rate este 30 septembrie a aceluiaşi an;
(3) În situaţia în care contractul urmează a se executa după data celei de a doua scadenţe, adică 30 septembrie, sau cu cel mult 30 de zile înainte de împlinirea acestuia, termenul de plată scadent al primei rate este 15 decembrie a aceluiaşi an.   
6.2. Plata redevenţei se va efectua în baza unei facturi emisă de către concendent prin Direcţia Fiscală a Municipiului Timişoara, în formă electronică, în format pdf. conform clauzelor contractul prevăzute la alin. (1) din prezentul articol.
6.3. Factura se va comunica concesionarului prin mijloacele electronice - email, de pe adresa de email veniturinefiscale@dfmt.ro pe adresa de email validă, securizată si comunicată în mod oficial de către concesionar. Comunicarea facturii prin modalitate electronică se va efectua cu cel puţin 20 de zile înainte de împlinirea termenului scadent. 
6.4. Părţile au obligaţia să păstreze funcţionale/valabile adresele de email pe toată durata executării contractului. 
6.5. Orice modificare sau nefuncţionare a adresei de email se va comunica celeilalte părţi în cel mult 24 de ore de la data modificării sau deficienţei, în acest ultim caz, cu indicarea timpului pentru remediere. 
6.6. Corespondenţa aferentă prezentului contract, referitoare la îndeplinirea obligaţiilor de natură financiară (inclusiv extrasele de cont, fisele de client privind operatiunile aferente contractului derulate in evidenta proprie), se va purta pe adresele de email puse la dispoziţie de părţile implicate.
6.7. Concesionarul va confirma, prin mijloace electronice la adresa de email: veniturinefiscale@dfmt.ro primirea facturii, în 5 cinci zile de la data comunicarii. 
6.7.1. În cazul neprimirii facturii în termenul prevăzut la pct. 6.3., concesionarul va informa concedentul despre acest aspect în termen de 5 zile lucrătoare de la data la care a expirat termenul mentionat. 
6.7.2 În cazul în care comunicarea facturii nu este confirmată de către concesionar în termenul prevăzut la pct. 6.7., factura va fi considerată comunicată şi acceptată. 
	6.8 Pe cale de excepţie, dacă factura nu poate fi comunicată în format electronic, deoarece concesionarul fie nu deţine adresă de e-mail, fie aceasta nu este funcţională temporar, concesionarul se obligă să se prezinte la sediul Direcţiei Fiscale a Municipiului Timişoara în vederea remiterii facturii pe suport de hârtie, în termen de 5 zile de la data expirării termenului prevăzut la pct. 6.3. În acest caz, comunicarea se consideră îndeplinită la data la care concesionarului i-a fost înmânată sub semnatură factura emisă pe suport de hârtie. 
6.9 În caz de neîdeplinire de către concesionar a obligaţiei prevăzută la alin. 6.2. și 6.3. factura se consideră comunicată în termen de 5 zile de la data expirării termenului prevăzut la alin. 6.3., a prezentului articol, cu toate consecinţele ce decurg din acest fapt. 
6.10 La expirarea scadenţei, concesionarul este de drept în întârziere fără a fi necesară vreo altă formalitate.
6.11. În cazul neplăţii redevenţei la termenele scadente, având în vedere prevederile art.1166, art.1178 din Legea nr.287/2009 privind Noul cod Civil concesionarul datorează penalităţi de întârziere care se vor calcula în condiţiile prevăzute de Legea nr.207/2015 privind Codul de Procedură Fiscală, cu modificări şi completări, vizând majorările de întârziere pentru impozitele si taxele locale. 
	Art.7
7.1 Concesionarul, în calitatea sa de prestator de servicii funerare este obligat să aibă constituit un fond de garantare la nivelul contravalorii a 5 (cinci) ajutoare de înmormântare pentru plata despăgubirilor datorate în cazul neîndeplinirii sau îndeplinirii defectuoase a prestărilor de servicii funerare, prezentând dovada în acest sens.
7.2 Nivelul fondului de garantare se va majora obligatoriu în funcţie de actualizările anuale ale cuantumului ajutorului de înmormântare si se va realimenta în cazul platii de despăgubiri, păstrându-se pe toata perioada contractului la nivelul contravalorii a 5 (cinci) ajutoare de înmormântare actualizate anual, sau de oricâte ori se va reactualiza.
Capitolul V:  DREPTURILE PĂRŢILOR
Art.8    DREPTURILE CONCESIONARULUI
8.1. Concesionarul are dreptul de a exploata în mod direct, pe riscul şi răspunderea sa, bunurile imobile care fac obiectul prezentului contract de concesiune.
8.2. Concesionarul are dreptul de a folosi şi de a culege fructe ale bunurilor care fac obiectul concesiunii, potrivit naturii bunului şi obiectivelor stabilite de părţi prin contractul de concesiune, caietul de sarcini și regulamentul de serviciu.
8.3. Concesionarul are dreptul să încaseze contravaloarea serviciilor şi activităţilor prestate corespunzător cantităţii şi calităţii acestora numai în baza taxelor și tarifelor aprobate de Consiliul Local al Municipiului Timișoara;
8.4. Concesionarul are dreptul să propună autorităţii contractante modificarea taxelor şi tarifelor, astfel încât să se asigure exploatarea și întreținerea eficientă a cimitirelor, asigurarea furnizării/prestării serviciilor la nivelurile de calitate şi indicatorii de performanță stabiliţi prin contract, astfel încât să se realizeze un raport calitate/cost cât mai bun pentru serviciile furnizate/prestate pe perioada angajată şi asigurarea unui echilibru între riscurile şi beneficiile asumate de părţile contractante, avându-se învedere inclusiv rata anuală a inflației. 

	Art. 9 DREPTURILE CONCEDENTULUI
9.1. Concedentul are dreptul să inspecteze bunurile concesionate, să verifice modul de exploatare a bunului concesionat, precum şi modul în care este satisfăcut interesul public prin realizarea activităţii, verificând respectarea obligaţiilor asumate de concesionar.
	9.2.  Concedentul are dreptul să modifice în mod unilateral contractul de concesiune, din motive excepţionale legate de interesul naţional sau local.
	9.3. Concedentul are dreptul să să aprobe/respingă stabilirea, ajustarea sau, după caz, modificarea taxelor și  tarifelor serviciilor;
9.4. Concedentul are dreptul să monitorizeze şi să exercite controlul cu privire la prestarea serviciilor, şi să ia măsurile necesare în cazul în care concesionarul nu asigură indicatorii de performanţă şi continuitatea serviciilor pentru care s-a obligat;
9.5. Concedentul are dreptul să sancţioneze concesionarul în cazul în care acesta nu respectă prevederile caietului de sarcini, regulamentului de serviciu şi contractului încheiat cu concesionarul.
9.6. Concedentul are dreptul să rezilieze contractul de delegare a gestiunii serviciilor şi să organizeze o nouă procedură pentru delegarea gestiunii acestuia, dacă constată nerespectarea de către concesionar a obligaţiilor contractuale.

Capitolul VI:  OBLIGAŢIILE PĂRŢILOR
	Art. 10. OBLIGAŢIILE CONCESIONARULUI
Art. 10.1. Concesionarul are obligaţia să respecte clauzele contractuale, regulamentul de serviciu și caietul de sarcini, la care s-a angajat prin contract.
Art. 10.2. a.) Concesionarul are obligaţia să respecte in intregime Caietul de sarcini si Regulamentul de serviciu anexe la contract precum şi prevederile legale în vigoare în domeniul specific de activitate, iar în cazul nerespectăriii se vor aplica sancțiunile prevăzute în caietul de sarcini, regulamentul de serviciu și în legislația specific în vigoare;
	b.) Concesionarul are obligaţia să respecte taxele și tarifele stabilite şi aprobate de către Consiliul Local;
c) Concesionarul are obligatia de a încheia contracte cu operatori economici specializati si autorizati pentru evacuarea, colectarea si transportul de la deponeu a deseurilor si gunoiului din cimitir si sa amplaseze la fiecare deponeu din cimitir containere pentru colectarea selectiva a gunoiului/deseurilor;
d) Concesionarul are obligația de a respecta regulile de acces și orarul de funcționare, stabilit prin Regulamentul de serviciu;
e) Concesionarul are obligația să asigure funcţionarea şi întreţinerea capelei/capelelor şi a întregii infrastructuri a cimitirului;
f) Concesionarul are obligația de a respecta regulile privind serviciile de înhumare, preluare a persoanelor decedate, deschiderea și închiderea cimitirului, stabilite prin Regulament;
g) Concesionarul are obligația să întocmească şi să păstreze registrele de evidenţă şi arhivă;
h) Concesionarul are obligația să asigure efectuarea şi păstrarea curăţeniei, întreţinerea drumurilor şi a aleilor, deszăpezirea acestora, colectarea şi transportul gunoaielor;
i) Concesionarul are obligația să asigure paza şi ordinea în perimetrul cimitirului, întreţinerea împrejmuirilor;
j) Concesionarul are obligația să asigure servicii de relaţii cu publicul şi informarea vizitatorilor.
Art. 10.3. Concesionarul are obligația de a încheia contracte cu furnizorii de utilităţi pentru asigurarea şi valorificarea exploatării bunurilor care fac obiectul concesiunii în condiţiile legii. 
Art. 10.4. Concesionarul are obligaţia să furnizeze autorităţii contractante informaţiile solicitate şi să asigure accesul la toate informaţiile necesare verificării şi evaluării funcţionării şi dezvoltării serviciilor, în conformitate cu clauzele contractului de delegare a gestiunii şi cu prevederile legale în vigoare.
Art. 10.5. Concesionarul are obligaţia de a exploata în mod direct obiectul concesiunii, fără a putea subconcesiona unei alte persoane sau societăţi în tot sau în parte, obiectul concesiunii, cu excepţia serviciului de pază.
	Art.10.6. În cazul rezilierii de către concedent a contractului de delegare a gestiunii din vina exclusivă a concesionarului, acesta este obligat să asigure continuitatea obiectului concesiunii până la finalizarea de către concedent a unei noi proceduri de delegare de gestiune şi să predea toate bunurile de retur, in starea in care le-a primit sau cu imbunatatirile aduse pe parcursul contractului.
Art.10.7. Concesionarul are obligaţia să asigure păstrarea integrităţii, protejarea, administrarea şi gestionarea în condiţii optime a patrimoniului public încredinţat, asigurarea funcţionării şi întreţinerii dotărilor existente.
Art. 10.8.Lucrările de refacere a construcţiilor funerare şi a mormintelor deteriorate de persoane necunoscute revin concesionarului.
Art. 10.9.Concesionarul răspunde pentru nerealizarea la timp a lucrărilor de întreţinere şi reparaţii curente a construcţiilor, a aleilor şi gardurilor împrejmuitoare, a instalaţiilor de utilitate publică din incinta cimitirului (instalaţii de alimentare cu apă, canalizare, energie electrică, etc) care se vor efectua la solicitarea autorităţii contractante.
Art.10.10. Concesionarul va elabora programe de dezvoltare şi optimizare a serviciilor prestate şi va efectua reparații capitale/investiţii de reabilitare, extindere şi modernizare din fonduri proprii, învaloare de 110.000 lei/an,fără T.V.A, conform Caietului de sarcini, cu aprobarea autorității contractante.
Art.10.11. Programul detaliat de investiţii/reparații capitale din fonduri proprii stabilit va fi propus și aprobat de către autoritatea contractantă.
Art. 11.1. Pentru reparațiile capitale/investiţiile ce se vor realiza pe perioada derulării contractului concesionarul va elabora pe cheltuiala sa din sumele propuse ca investiţii/reparațiicapitale, toate documentaţiile necesare, va obţine avizele şi va prezenta, la finalizarea investiţiei sau a reparației capitale, documentele care au stat la baza realizării acesteia,  balanţa de verificare analitică a imobilizărilor corporale realizate de concesionar pentru confirmarea valorică a investiţiilor/reparațiilor capital realizate  precum şi devizele şi procesele verbale întocmite la terminarea lucrărilor, cu minim 45 de zile înaintea expirării sau rezilierii contractului.
Art. 11.2. După expirarea contractului de concesiune, investiţiile/reparațiile capital vor trece în proprietatea autorităţii contractante.
Art. 11.3. Concesionarul are obligaţia să predea bunurile pe bază de proces verbal în termen de 5 zile de la data încetării contractului. Bunurile se vor preda in starea in care le-a primit sau cu imbunatatirile aduse pe parcursul contractului. 
Art. 11.4. Concesionarul are obligaţia să colaboreze cu reprezentanţii tuturor confesiunilor religioase, legal recunoscute de lege, în vederea respectării cerinţelor legate de înhumare ale acestora.
Art. 11.5. Concesionarul are obligaţia să verifice pe teren împreună cu aparţinătorii locului de înhumare atribuit, marcarea locului pentru săparea gropii şi urmărirea executării acestei operaţiuni, precum şi verificarea modului în care se închide şi se profilează mormântul.
Art. 11.6. Concesionarul are obligaţia să asigure executarea în condiţii corespunzătoare a ceremoniilor de înhumare, precum şi a evitării deteriorării mormintelor şi lucrărilor funerare învecinate.
Art. 11.7. Concesionarul are obligaţia să asigure starea de curăţenie în perimetrul cimitirului şi să ia toate măsurile necesare pentru menţinerea acesteia.
Art. 11.8. Concesionarul are obligaţia să întocmească planul pentru Prevenirea și Stingerea Incendiilor precum şi pentru paza cimitirului.
Art. 11.9. Concesionarul răspunde de personalul angajat.
	Art. 11.10. Concesionarul are obligaţia să achite redevenţa la termenele şi în condiţiile stabilite în contractul de concesiune.
	Art.12. Concesionarul răspunde de achitarea facturilor la plata utilităţilor din cimitir şi a clădirilor pe care le foloseşte. 
Art.13. Lucrările de dezinsecţie, dezinfecţie şi deratizare se vor executa doar de către operatori autorizaţi pe cheltuiala concesionarului.                                                                                                                                                   
Art. 14. Concesionarul trebuie să respecte obligaţiile privind protecţia mediului, care decurg direct din prestarea serviciului public de administrare a cimitirului, precum şi cele derivate din activităţile conexe serviciului.
OBLIGAŢIILE CONCEDENTULUI
Art. 15.Concedentul are obligaţia să asigure liberă şi netulburată folosinţă a obiectului dat în concesiune precum şi exercitarea de către concesionar a drepturilor precizate prin prezentul contract;
Art.16. Concedentul are obligaţia să nu modifice în mod unilateral contractul de concesiune, în afară de cazurile prevăzute de clauzele contractuale şi de prevederile legale.
Art. 17. Concedentul are obligaţia să notifice concesionarul cu privire la apariţia oricăror împrejurări de natura să aducă atingere drepturilor concesionarului.
Art. 18. Concedentul are obligaţia să predea concesionarului, pe bază de proces verbal bunurile care fac parte din obiectul concesiunii, după semnarea contractului.
Art. 19. Concedentul prin Direcția Patrimoniu are obligația să urmărească derularea, executarea și respectarea clauzelor prezentului contract.
Capitolul VII: ÎNCETAREA CONTRACTULUI
Art.20. Prezentul contract de concesiune încetează la expirarea duratei stabilite în contract, fără nici o notificare prealabilă.
Art. 21. Prezentul contract de concesiune încetează în cazul în care interesul naţional sau local o impune.
Art. 22. Încetarea contractului se va face prin reziliere unilaterală de către concedent dacă se constată încălcarea obligaţiilor contractuale de către concesionar.
Art.23. La încetarea din orice cauză a contractului de concesiune bunurile ce au fost utilizate de concesionar în derularea concesiunii vor fi repartizate după cum urmează:
23.1 Bunuri de retur: concedent;
23.2 Bunuriproprii: concesionarului.
Cap VIII: RĂSPUNDEREA CONTRACTUALĂ
Art. 24
24.1  În cazul nerespectării sau neatingerii indicatorilor de performanță prevăzuți în caietul de sarcini, concesionarul va plăti concedentului compensația corespunzătoare, după cum urmează:
	Nr. Crt
	Indicator de performanță
	Nivelul garantat
	Compensația în caz de nerealizare a niveluluigarantat

	1.
	Calitatea şi eficienţă serviciului şi a activităţilor prestate/ Îndeplinirea prevederilor din contract şi caietul de sarcini cu privire la calitatea şi cantitatea serviciului prestat;
	Ziua lucrătoare imediat următoare, pentru sesizări asupra calității și eficienței serviciului prestat
	5% din valoarea redeventei /zi pînă la atingerea nivelului de calitate și eficientă a serviciului prestat

	2.
	Situaţia personalului: număr, structură;
	Numarul minim al personalului, activ, angajat cu contract de muncă, conform art. 20.5) din Caietul de sarcini (cu exceptia personalului de paza)
	1% din valoarea redeventei /zi pînă la atingerea numărului minim de personal conform caietului de sarcini (cu exceptia personalului de paza)

	3.
	Starea tehnică a echipamentelor şi dotărilor
	Dotările tehnice minime aflate in dotarea concesionarului si în stare bună/de funcționare. Echipamentele, utilajele si sculele vor fi celeprevazute la art. 20.3) si 20.4) din Caietul de sarcini
	10% din valoarea redeventei /zi pînă la înlocuirea echipamentelor aflate în stare de nefuncționare sau degradate.

	4.
	Realizarea programului de reparatii capitale/ investiţii din fondurile proprii ale concesionarului;
	Realizarea reparatiilor capitale/ investitiilor aprobate anual de autoritatea contractantă în cuantumul asumat prin contract
	Valoarea reparatiilor capitale/ investitiilor nerealizate in valoare de învaloare de 110.000 lei/an fără T.V.A conform art.66 din Caietul de sarcini, actualizata cu rata inflatiei

	5.
	Refacerile  deconstrucţii funerare şi morminte deteriorate în urma unoracte de vandalism de persoane necunoscute revin concesionarului, fiind obligat sa le refaca/repare pe cheltuiala sa, in termen de 10 zile de la constatarea distrugerii acestora.

	Refacerea construcţiilor funerareşi a mormintelor deteriorate înurma unor acte de vandalism  de persoane necunoscute in termen de 10 zile lucratoare de la constatarea distrugerii acestora, pe cheltuiala concesionarului
	1% din valoarea redeventei/zi, dupa expirarea termenului de 10 zile lucratoare , calculate/zi pana la refacerea construcţiilor funerare şi a mormintelor deteriorate în urma unor acte de vandalism  de persoanene cunoscute

	6.
	Realizarea lucrărilor de întreţinere şi reparaţii curente a construcţiilor, a aleilor şi gardurilor împrejmuitoare, a instalaţiilor de utilitate publică din incinta cimitirului  (instalaţii de alimentare cu apă, canalizare, energie electrică, etc) care se vor efectua la solicitarea autorităţii contractante.

	Realizarea lucrărilor de întreţinere şi reparaţii curente a construcţiilor, a aleilor şi gardurilor împrejmuitoare, a instalaţiilor de utilitate publică din incinta cimitirului  (instalaţii de alimentare cu apă, canalizare, energie electrică, etc) in termen de 30 de zile de la solicitarea transmisa in scris de catre autoritatea contractanta.
	1 % din valoarea redeventei/zi, dupa expirarea termenului de 30 zile lucratoare , calculate/zi pana la efectuarea reparatiilor solicitate de catre autoritatea contractanta



24.2. Nerespectarea contractului, a Caietului de sarcini si a Regulamentului de serviciu şi nerespectarea de 3 (trei) ori a unor Indicatori de Performanţă poate determina rezilierea Contractului de către autoritatea contractantă.
24.3. Nerespectarea de către concesionar a obligaţiilor cuprinse în prezentul contract de concesiune, caietul de sarcini şi regulamentul de serviciu atrage răspunderea contractuală a părţilor sau ca urmare a constatării unor abateri ale acestuia, autoritatea contractantă are dreptul să rezilieze contractul, cu plata unei despăgubiri în sarcina concesionarului, egală cu contravaloarea redevenţei anuale pentru fiecare an rămas până la expirarea de facto a contractului.
Art.25. Neacceptarea de către concesionar a redevenţei reactualizată conform art.5 conduce la rezilierea unilaterală a contractului şi dă dreptul concedentului de a cere despăgubiri.
Art.26. În cazul în care concesionarul refuză să predea pe bază de proces verbal bunurile care fac parte din obiectul concesiunii, în termen de 5 zile de la încetarea contractului, concedentul îi va aplica acestuia penalităţi de 5% din valoarea redevenţei/zi de întârziere.
Cap IX: CLAUZE SPECIALE
Art.27. Pe toată durata prezentului contract bunurile care fac parte din obiectul concesiunii rămân în proprietatea concedentului.
Art.28. Este interzisă subconcesionarea obiectului prezentului contract.
Art. 29. Modificarea prezentului contract se poate face numai cu acordul părţilor consfinţit prin act adiţional.
Art. 30. Modificările vor putea surveni doar dacă prevederile prezentului contract devin discordante cu reglementările în domeniu şi modifică în mod esenţial echilibrul contractant.

Cap X: SOLUŢIONAREA LITIGIILOR
Art. 31. Contractul va fi interpretat conform legilor din România.
Art. 32. Părţile convin ca toate neînţelegerile rezultate din interpretarea, executarea ori încetarea prezentului contract să fie rezolvate pe cale amiabilă.
Art. 33. În cazul în care nu este posibilă rezolvarea neînţelegerilor pe cale amiabilă, părţile se vor adresa instanţelor de judecată competente.
Art. 34. Niciuna din părţile contractante nu răspunde de neexecutarea în termen sau/şi de executarea în mod necorespunzător – total sau parţial a oricărei obligaţii care îi revine în baza prezentului contract dacă neexecutarea sau/şi executarea obligaţiei respective a fost cauzată de forţa majoră aşa cum este ea definită de lege.
Art. 35. Partea care invocă forţa majoră este obligată să notifice celelalte părţi, în termen de 5 zile calendaristice, producerea evenimentului şi să ia toate măsurile posibile în vederea limitării consecinţelor.

Cap XI: DISPOZIŢII FINALE

Art. 36. Prezentul contract intră în vigoare la data semnării.

	Art. 37. Caietul de sarcini şi Regulamentul de serviciu aprobate prin H.C.L.M.T. nr. 373 din 17.08.2023, sunt anexe şi sunt parte integrantă a prezentului contract.

Art.38. Prezentul contract a fost încheiat în 3(trei) exemplare, din care un exemplar revine Concendentului, un exemplar revine Concesionarului, iar celălalt exemplar va fi predate Direcţiei Fiscale a Municipiului Timişoara.


CONCEDENT,                                                      		     CONCESIONAR,

  MUNICIPIUL TIMIŞOARA               				S.C. HORTICULTURA S.A.                     
                PRIMAR							     DIRECTOR  GENERAL
            Dominic Fritz  					      		Dan Lucian Rusu



 DIRECTOR DIRECȚIA ECONOMICĂ				   DIRECTOR  ECONOMIC
	   Steliana Stanciu						         Ligia Nicoleta Avram



    Pentru ȘEF SERVICIUL JURIDIC 				                AVOCAT
	   Cristian Jenariu							


			
	CONSILIER JURIDIC
	    Mihaela Trandafir



DIRECȚIA PATRIMONIU
          DIRECTOR
   Cristian Franțescu			



BIROUL ADMNISTRARE SPAȚII UTILITARE,
SERVICII CONEXE ȘI CONTRACTE GARAJE
       ȘEF BIROU
       Otilia Sîrca

